《寄梁隆吉》
宋代·方凤

羡尔英年早息机，罗衣脱却著荷衣。
黄醪白酿供吟咏，野史稗官漫是非。
旧事横看东涧水，新餐谁共北山薇。
金闺玉树思君甚，采药春华归未归。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。